Rozhodnutie Komisie
z 28. apríla 2000
o pravidlách pre vykonávanie smernice Rady 95/64/ES o štatistických údajoch o námornej nákladnej a osobnej doprave
[oznámené pod číslom dokumentu C(2000) 1134]
(Text s významom pre EHP)
(2000/363/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 95/64/ES z 8. decembra 1995 o námornej nákladnej a osobnej doprave [1], ktorá bola zmenená a doplnená rozhodnutím Komisie 98/385/ES [2], a najmä na jej článok 4 a 12,
keďže:
(1) Zoznam prístavov ustanovený vyššie uvedenou smernicou musí Komisia pravidelne aktualizovať.
(2) Obsah príloh uvedenej smernice je potrebné zmeniť.
(3) Opatrenia ustanovené v tomto rozhodnutí sú v súlade so stanoviskom Výboru pre štatistický program, ktorý bol zriadený rozhodnutím Rady 89/382/EHS, Euratom [3],
PRIJALA TOTO ROZHODNUTIE:
Článok 1
1. Prílohy II, IV, V a VIII smernice 95/64/ES sa menia takto:
1. Príloha II: Pri klasifikácii typu nákladu,
a) V kategórii "Mobilné jednotky s vlastným pohonom (Roll-on/roll-off)":
i) opis podkategórie "Osobné autá a sprievodné prípojné vozidlá/karavany" (kód 52) sa nahrádza opisom "Osobné autá, motocykle a sprievodné prívesy/karavany";
ii) vkladá sa ďalšia podkategória "Iné mobilnéjednotky s vlastným pohonom" s kódom 59;
b) V kategórii "Mobilné jednotky (bez vlastného pohonu)":
i) opis podkategórie "Iné mobilné jednotky" (kód 60) sa nahrádza opisom "mobilné jednotky bez vlastného pohonu";
ii) opis podkategórie "Samostatné karavany a iné cestné, poľnohospodárske a priemyselné prípojné vozidlá" (kód 62) sa nahrádza opisom "Samostatné karavany a iné cestné, poľnohospodárske a priemyselné vozidlá";
iii) vkladá sa ďalšia podkategória "Iné mobilné jednotky bez vlastného pohonu" s kódom 69;
2. Príloha IV: V zozname číselných znakov pre námorné pobrežné oblasti,
a) za kód "0012 Francúzsko: Stredomorie" sa dopĺňajú nové kódy "0013 Francúzske zámorské departmenty: Francúzska Guyana""0014 Francúzske zámorské departementy: Martinique a Guadeloupe" a "0015 Francúzske zámorské departmenty: Réunion";
b) kód "0043 Nemecko: Rýn" sa nahrádza kódom "0043 Nemecko: Vnútrozemie";
c) kód "0112 Španielsko: Stredomorie a Atlantik (Juh)" sa nahrádza kódom "0112 Španielsko: Stredomorie a Atlantik (Juh), vrátane Baleárskych a Kanárskych ostrovov"
3. Príloha V: V zozname kódov pre štát plavidla,
a) sa vkladajú kódy "0051 Taliansko - prvý register" a "0052 Taliansko - medzinárodný register";
b) kód "4611" pre Britské panenské ostrovy sa nahrádza kódom "4680";
c) kód "4612" pre Montserrat sa nahrádza kódom "4700".
4. Príloha VIII: V tabuľke "Dátový súbor C1",
a) v stĺpci "Nomenklatúra" odkaz "Typ nákladu (kontajner a len ro-ro), príloha II (podkategórie 30, 31, 32, 33, 34, 50, 51, 52, 53, 54, 56, 60, 61, 62 a 63)" pri premennej "Typ nákladu" sa nahrádza "Typ nákladu (kontajner, len ro-ro), príloha II (podkategórie 30, 31, 32, 33, 34, 50, 51, 52, 53, 54, 56, 60, 61, 62, 63 a 69)";
b) v poslednom riadku tabuľky "Údaje", pre všetky hodnoty "Hrubá hmotnosť tovaru v tonách", "Počet jednotiek" a "Počet jednotiek bez nákladu" sa vkladajú nové podkategórie "59" a "69".
2. Nová verzia príloh II, IV, V a VIII smernice 95/64/ES, so zapracovaním zmien uvedených v odseku I, je uvedená v prílohe I tohto rozhodnutia.
Článok 2
Zoznam prístavov uvedený v prílohe II rozhodnutia 98/385/ES sa nahrádza aktualizovaným zoznamom, označeným a zoradeným podľa krajín a námorných pobrežných oblastí, ktorý je uvedený v prílohe II tohto rozhodnutia.
Článok 3
Toto rozhodnutie je adresované členským štátom.
V Bruseli 20. apríla 2000